Potravina

Nárečovo slovo potravina znamená aj krmivopotravina. in: Slovník slovenských nárečí, pozri krmivo
Potravina môže byť:
 v užšom zmysle: základná požívatina, t. j. požívatina iná než pochutina (alebo iná než pochutina a nápoj) - takto napríklad podľa slovenského Potravinového kódexu
 v širšom zmysle: požívatina - takto napríklad v práve EÚ a v slovenskom zákone o potravinách

 Potravina ako základná požívatina 
Potravina je základná požívatina, látka obsahujúca nemalé množstvo živín určených na výživu človeka. (Poznámka: Definícia je uvedená v nepresnej podobe, pretože živiny na výživu obsahujú nielen potraviny, ale aj pochutiny a nápoje, i keď často vo veľmi malom množstve.)Podľa slovenského Potravinového kódexu je potravina definovaná ako "látk[a] určen[á] na to, aby [ju] ľudia požívali v nezmenenom, upravenom alebo spracovanom stave na výživové účely; [je] hlavnou skupinou požívatín".Potravinový kódex - Prvá časť 1. hlava - Vymedzenie základných pojmov  

Potravina je produkt rastlinnej alebo živočíšnej výroby poľnohospodárstva určený pre výživu človeka. Obsahujú živiny ako sú sacharidy, tuky, proteíny, vitamíny alebo minerálne látky. Živiny požité organizmom sú v ľudskom tele vstrebávané bunkami a využité na produkciu energie, udržiavanie života a podpory jeho rastu.

 Potravina ako požívatina 
Nasledujúci text sa zaoberá právnym vymedzením potraviny v širšom zmysle. Požívatinami sa inak zaoberá článok požívatina. 

 Nariadenie (ES) č. 178/2002 
V európskom nariadení (ES) č. 178/2002, priamo platnom aj na Slovensku, sa potraviny de facto chápu ako synonymum toho, čo sa na Slovensku tradične označuje ako požívatiny (okrem tabakových výrobkov). Konkrétne nariadenie uvádza nasledujúcu definíciu:NARIADENIE (ES) č. 178/2002 EURÓPSKEHO PARLAMENTU A RADY z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín, v platnom znení k 21. 3. 2024 
Na účely tohto nariadenia „potraviny“ znamenajú akékoľvek látky alebo výrobky, či už spracované, čiastočne spracované alebo nespracované, ktoré sú určené na ľudskú spotrebu alebo o ktorých sa predpokladá, že sú na ňu určené. „Potraviny“ znamenajú tiež nápoje, žuvačky a všetky látky vrátane vody, zámerne pridávanej do potravín počas ich výroby, prípravy alebo úpravy. Zahŕňajú vodu po bode zhody, tak ako je definovaná v článku 6 smernice 98/83/ES, bez toho, aby boli dotknuté požiadavky smerníc 80/778/EHS a 98/83/ES.
„Potraviny“ nezahŕňajú: a) krmivá;b) živé zvieratá, ak nie sú pripravované s cieľom umiestnenia na trh pre ľudskú spotrebu;c) rastliny pred zberom;d) liečivá v súlade so smernicami Rady 65/65/EHS a 92/73/EHS;e) kozmetické prostriedky v súlade so smernicou Rady 76/768/EHS;f) tabak a tabakové výrobky v súlade so smernicou Rady 89/622/EHS;g) omamné látky alebo psychotropné látky v súlade s Jednotnou konvenciou Organizácie Spojených národov o omamných látkach, 1961 a Konvencie Organizácie Spojených národov o psychotropných látkach, 1971;h) rezíduá a kontaminanty;i) zdravotnícke pomôcky v zmysle nariadenia Európskeho parlamentu a Rady (EÚ) 2017/745.Táto definícia bola do roku 2022zákon č. 211/2022 z 25. mája 2022, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov v mierne upravenej podobe uvedená aj v slovenskom zákone o potravinách - pozri nižšie.

 Zákon o potravinách zákon č. 152/1995 o potravinách (všetky znenia od roku 1996 do roku 2025) 
V súčasnom slovenskom zákone o potravinách bola pôvodne, t. j. s účinnosťou od roku 1996, uvedená nasledujúca definícia: Potraviny sú látky určené na to, aby ich ľudia požívali v nezmenenom, upravenom alebo spracovanom stave predovšetkým na výživové účely s výnimkou liekov. Potravinami podľa tohto zákona sú aj pochutiny a nápoje. Táto definícia teda najprv uvádza definíciu potravín v užšom zmysle prevzatú z Potravinového kódexu (porovnaj hore) a potom dopĺňa, že v tomto zákone sa ale potravinami rozumejú aj ostatné požívatiny (pochutiny a nápoje). Od februára 2002 bola táto definícia preformulovaná do tejto podoby: Potraviny sú látky určené na to, aby ich ľudia požívali v nezmenenom, upravenom alebo spracovanom stave predovšetkým na výživové účely s výnimkou liekov, omamných látok a psychotropných látok. Potravinami podľa tohto zákona sú aj pochutiny a nápoje prídavné látky a látky určené na aromatizáciu, ktoré sú určené na predaj spotrebiteľovi na účel konzumácie. Potravinami podľa tohto zákona nie sú dietetické potraviny na osobitné medicínske účely ustanovené zákonоm č. 277/1994 Z. z. o zdravotnej starostlivosti. 

Od decembra 2003 zákon uvádzal definíciu z vyššie uvedeného európskeho nariadenia, i keď v trochu upravenej podobe. Spočiatku (teda od decembra 2003) definícia znela takto: Potraviny sú látky alebo výrobky, ktoré sú spracované, čiastočne spracované alebo nespracované a sú určené na ľudskú spotrebu alebo pri ktorých sa odôvodnene predpokladá, že budú požité ľuďmi vrátane nápojov, žuvačiek, všetkých látok vrátane vody, ktoré sú zámerne pridávané do potravín počas ich výroby, prípravy alebo úpravy, prídavných látok určených na predaj spotrebiteľom a potravín na osobitné výživové účely vrátane dietetických potravín na osobitné medicínske účely ustanovené zákonоm č. 277/1994 Z. z. o zdravotnej starostlivosti. Potraviny nie sú krmivá, živé zvieratá, ak nie sú určené na uvádzanie na trh na spotrebu ľuďmi, rastliny pred zberom, lieky, tabak a tabakové výrobky, kozmetické prostriedky, omamné látky a psychotropné látky a rezíduá a kontaminanty. 

Od novembera 2011 definícia definícia naďalej odrážala definíciu z európskeho nariadenia a znela takto: potravinou [sa rozumie] látka alebo výrobok, ktoré sú spracované, čiastočne spracované alebo nespracované a sú určené na ľudskú spotrebu alebo pri ktorých sa odôvodnene predpokladá, že budú požité ľuďmi, vrátane nápojov, žuvačiek, všetkých látok vrátane pitnej vody, ktoré sú zámerne pridávané do potravín počas ich výroby, prípravy alebo úpravy, prídavných látok určených na predaj spotrebiteľom a potravín na osobitné výživové účely vrátane dietetických potravín na osobitné medicínske účely ustanovené nariadením Európskeho parlamentu a Rady (ES) č. 258/97 z 27. januára 1997 o nových druhoch potravín a potravinových prísad. Od decembra 2019 znela takto: potravinou [sa rozumie] látka alebo výrobok, ktoré sú spracované, čiastočne spracované alebo nespracované a sú určené na ľudskú spotrebu alebo pri ktorých sa odôvodnene predpokladá, že budú požité ľuďmi, vrátane nápojov, žuvačiek, všetkých látok vrátane pitnej vody, ktoré sú zámerne pridávané do potravín počas ich výroby, prípravy alebo úpravy, prídavných látok určených na predaj spotrebiteľom; potravinou sa rozumie aj potravina podľa'' nariadenia Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a nariadenia Európskeho parlamentu a Rady (EÚ) 2015/2283 z 25. novembra 2015 o nových potravinách.

V júli 2022 bola definícia potraviny zo zákona úplne vyhodená.

 Referencie 

 Iné projekty